The Vampire Diaries (1ος κύκλος)

Το The Vampire Diaries είναι αμερικανική τηλεοπτική υπερφυσική σειρά τρόμου και ρομαντισμού που δημιουργήθηκε από τον Κέβιν Ουίλλιαμσον και βασίζεται στην ομότιτλη σειρά βιβλίων της Λ. Τζ. Σμιθ. Εγκρίθηκε επισήμως για την τηλεοπτική σεζόν 2009-10 στις 19 Μαΐου 2009 και έκανε πρεμιέρα στις 10 Σεπτεμβρίου 2009, στο The CW. Έλαβε την υψηλότερη τηλεθέαση στην ιστορία του καναλιού για πρεμιέρα σειράς έχοντας 4.91 εκατομμύρια τηλεθεατές.

Η σειρά επικεντρώνεται στη φανταστική πόλη Μύστικ Φωλλς της Βιρτζίνια, η οποία είναι γεμάτη με υπερφυσική ιστορία. Ακολουθεί την Ελένα Γκίλμπερτ (Νίνα Ντόμπρεβ) στην προσπάθειά της να ξεπεράσει το θάνατο των γονιών της και δύο αδέλφια βρυκόλακες, τον Στέφαν (Πωλ Ουέσλυ) και τον Ντέιμον Σάλβατορ (Ίαν Σομερχάλντερ). Η Κέυλα Γιούελ υποδύεται τη Βίκι Ντόνοβαν για τα πρώτα εφτά επεισόδια της σειράς, οπότε και ο χαρακτήρας της σκοτώνεται. Ο Ματ Ντέηβις προστέθηκε αργότερα στο καστ της σειράς - αρχικά ως επαναλαμβανόμενος ρόλος και στη συνέχεια ως βασικός - υποδυόμενος έναν καθηγητή ιστορίας, για να καλύψει το κενό. Ο πρώτος κύκλος της σειράς ολοκληρώθηκε στις 13 Μαΐου 2010 έπειτα από 22 επεισόδια.

Πλοκή
Πρώτη μέρα στο σχολείο για την Ελένα και τον Τζέρεμυ, μετά τον θάνατο των γονιών τους το καλοκαίρι σε ένα δυστύχημα, από το οποίο η Ελένα επέζησε. Την πρώτη μέρα στο σχολείο, η Ελένα γνωρίζει έναν μυστηριώδη νεαρό, τον Στέφαν, ο οποίος είναι βρυκόλακας, κάτι το οποίο κανείς δεν γνωρίζει. Μαζί με τον Στέφαν όμως, επιστρέφει στο Μύστικ Φωλλς και ο αδελφός του, Ντέιμον, ο οποίος είναι επίσης βρυκόλακας. Ο Στέφαν και η Ελένα ερωτεύονται και γίνονται ζευγάρι. Αν και ο Στέφαν προσπαθεί να κρύψει την πραγματική του ταυτότητα δεν το καταφέρνει για πολύ καιρό και αναγκάζεται να πει την αλήθεια στην Ελένα, μιας και οι θάνατοι από "επιθέσεις ζώων" και άλλα ανεξήγητα γεγονότα αυξάνονται από τότε που τα δύο αδέλφια επέστρεψαν.

Ο σκοπός που ο Ντέιμον επέστρεψε είναι για να σώσει την κοπέλα που αγαπά, την Κάθριν, η οποία μοιάζει σαν δίδυμη με την Ελένα. Η Κάθριν είναι επίσης βρυκόλακας και βρίσκεται παγιδευμένη σε ένα τάφο κάτω από την πόλη για 150 χρόνια. Τα δύο αδέλφια ήταν ερωτευμένα με την Κάθριν και αυτή ήταν που τους μετέτρεψε σε βρυκόλακες. Όταν ο Στέφαν μαθαίνει τον λόγο επιστροφής του Ντέιμον, προσπαθεί να τον σταματήσει με τη βοήθεια της Ελένα, αφού στον τάφο βρίσκονται και άλλοι 27 βρυκόλακες, οι οποίοι δεν πρέπει να απελευθερωθούν.

Η Μπόννι, μια από τις καλύτερες φίλες της Ελένα, ανακαλύπτει πως είναι μάγισσα όταν οι δυνάμεις της αρχίζουν να εμφανίζονται. Μαζί με τη γιαγιά της - επίσης μάγισσα - βοηθούν να ανοίξει ο τάφος για όσο χρειαστεί, ώστε ο Ντέιμον να πάρει την Κάθριν και μετά να τον ξανακλείσουν ώστε να μην δραπετεύσουν και οι υπόλοιποι βρυκόλακες. Όταν τελικά το καταφέρνουν, ο Ντέιμον δεν βρίσκει την Κάθριν και συνειδητοποιεί πως για 150 χρόνια εκείνη ήταν ελεύθερη, αλλά δεν τον έψαξε ποτέ. Ξέροντας πως πια γνωρίζουν το μυστικό της, η Κάθριν επιστρέφει στο τέλος του κύκλου στο Μύστικ Φωλλς με δικούς της σκοπούς.

Στο μεταξύ, τα μέλη των οικογενειών που ίδρυσαν την πόλη γνωρίζουν για την ύπαρξη των βρυκολάκων και όταν τα θύματα αρχίζουν να αυξάνονται, καταλαβαίνουν πως οι βρυκόλακες επέστρεψαν και πρέπει να τους σταματήσουν όπως έκαναν και πριν 150 χρόνια οι πρόγονοί τους. Ανάμεσα στα μέλη βρίσκονται η σερίφης Λιζ Φορμπς και μητέρα μιας από τις καλύτερες φίλες της Ελένα, της Κάρολαϊν, καθώς και ο δήμαρχος Λόκγουντ και η σύζυγός του Κάρολ, γονείς του λυκανθρώπου (η ενεργοποίηση του γονιδίου γίνεται στον δεύτερο κύκλο), Τάυλερ. Αν και τα μέλη γνωρίζουν την ύπαρξη των βρυκολάκων, δεν γνωρίζουν την ύπαρξη των λυκανθρώπων ή άλλων υπερφυσικών όντων.

Ο θείος της Ελένα, Τζον Γκίλμπερτ, ο οποίος αργότερα αποκαλύπτεται πως είναι ο βιολογικός της πατέρας, επιστρέφει στην πόλη για να βοηθήσει το συμβούλιο, αφού είναι και ο ίδιος μέλος του. Βρίσκοντας μια συσκευή που είναι μαγεμένη, βάζουν το σχέδιό τους σε εφαρμογή ώστε να ξετρυπώσουν όλους τους βρυκόλακες της πόλης και να τους μαζέψουν σε ένα μέρος και να τους σκοτώσουν. Αν και ο Στέφαν καταφέρνει να γλιτώσει με τη βοήθεια του Αλάρικ, ο Ντέιμον συλλαμβάνεται. Με τη βοήθεια της Μπόννι, ο Στέφαν καταφέρνει να σώσει τον αδελφό του από τη φωτιά.

Ηθοποιοί και χαρακτήρες
Βασικοί
Νίνα Ντόμπρεβ ως Ελένα Γκίλμπερτ (22 επεισόδια) / Κάθριν Πιρς (4 επεισόδια)
Πωλ Ουέσλυ ως Στέφαν Σάλβατορ (22 επεισόδια)
Ίαν Σομερχάλντερ ως Ντέιμον Σάλβατορ (22 επεισόδια)
Στήβεν Ρ. Μακουίν ως Τζέρεμυ Γκίλμπερτ (21 επεισόδια)
Σάρα Κάννινγκ ως Τζέννα Σόμμερς (16 επεισόδια)
Κατ Γκρέιαμ ως Μπόννι Μπέννετ (16 επεισόδια)
Κάντις Ακόλα ως Κάρολαϊν Φορμπς (17 επεισόδια)
Ζακ Ρόριγκ ως Ματ Ντόνοβαν (17 επεισόδια)
Κέυλα Γιούελ ως Βίκυ Ντόνοβαν (7 επεισόδια)
Μάικλ Τρεβίνο ως Τάυλερ Λόκγουντ (11 επεισόδια)
Ματ Ντέηβις ως Αλάρικ Σώλτσμαν (12 επεισόδια)

Επαναλαμβανόμενοι
Μαλίς Τζόου ως Άναμπελ "Άννα" Ζου (11 επεισόδια)
Μαργκαρίτ ΜακΙντάιαρ ως Ελίζαμπεθ "Λιζ" Φορμπς (10 επεισόδια)
Ρόμπερτ Πράλγκο as Δήμαρχος Ρίτσαρντ Λόκγουντ (8 επεισόδια)
Κέλι Χου ως Περλ Ζου (7 επεισόδια)
Σούζαν Γουόλτερς ως Κάρολ Λόκγουντ (5 επεισόδια)
Κρις Τζ. Τζόνσον ως Λόγκαν Φελ (5 επεισόδια)
Τζασμίν Γκάι ως Σίλα Μπένετ (5 επεισόδια)
Ντέιβιντ Άντρες ως Τζον Γκίλμπερτ (5 επεισόδια)
Στέρλινγκ Σουλίεμαν ως Χάρπερ (5 επεισόδια)
Κρις Γουίλιαμ Μάρτιν ως Ζάκαρι "Ζακ" Σάλβατορ (4 επεισόδια)
Μπιάνκα Λώσον ως Έμιλυ Μπένετ (4 επεισόδια)
Μελίντα Κλάρκ ως Κέλι Ντόνοβαν (4 επεισόδια)
Μία Κίρσνερ ως Ίζομπελ Φλέμινγκ (4 επεισόδια)

Guest
Μπέντζαμιν Άρις ως Γουίλιαμ Τάνερ (3 επεισόδια)
Σον Φάρις ως Μπεν ΜακΚίτρικ (3 επεισόδια)
Στίβεν Μαρτίνις ως Φρέντερικ (2 επεισόδια)
Τζέιμς Ρέμαρ ως Τζιουσέπε Σάλβατορ (2 επεισόδια)
Αριέλ Κέμπλ ως Αλέξια "Λέξι" Μπράνσον (1 επεισόδιο)
Τζίνα Τόρες ως Μπρι (1 επεισόδιο)
Μπράντον Κουίν ως Λι (1 επεισόδιο)
Ντίλον Κέισι ως Νόα (3 επεισόδια)
Αμάντα Ντέτμερ ως Τρούντι Πίτερσον (1 επεισόδιο)
Σπένσερ Λοκ ως Άμπερ Μπράντλεϊ (1 επεισόδιο)
Μάικ Ίργουιν ως Τσάρλι (1 επεισόδιο)
Τζο Κνέζεβιτς ως Τζόναθαν Γκίλμπερτ (2 επεισόδια)
Σίντι Μπάσμπι ως Μπρουκ Φέντον (1 επεισόδια)

Σημειώσεις

Επεισόδια
 Αρ.επεισοδίουσειράς Αρ.επεισοδίουκύκλου Τίτλος Σκηνοθεσία Σενάριο Α' Προβολή Τηλεθέαση σε ΗΠΑ(εκατομ.)

Παραγωγή
Στις 6 Φεβρουαρίου 2009, το Variety ανακοίνωσε πως το The CW είχε δώσει το πράσινο φως σε ένα πιλοτικό επεισόδιο για τη σειρά The Vampire Diaries με τον Κέβιν Γουίλιαμσον και την Τζούλι Πλεκ να είναι οι επικεφαλής του σεναρίου και παραγωγοί. Στις 19 Μαΐου 2009, η σειρά εγκρίθηκε και επίσημα για την τηλεοπτική σεζόν 2009-2010.

Το πιλοτικό επεισόδιο γυρίστηκε στο Βανκούβερ, αλλά τα υπόλοιπα επεισόδια στο Κόβινκτον στη Τζόρτζια, το οποίο εξυπηρετεί ως Μύστικ Φολς της Βιρτζίνια και άλλες διάφορες κοινότητες γύρω από την Ατλάντα. Στη σειρά δόθηκε έγκριση για 22 επεισόδια στις 31 Οκτωβρίου 2009 έπειτα από τα υψηλά νούμερα τηλεθέασης που σημείωσε κατά τις προβολές των πρώτων επεισοδίων.

Υποδοχή
Η αρχική αποδοχή για τη σειρά ήταν μικτή. Το περιοδικό Entertainment Weekly έδωσε στο πιλοτικό επεισόδιο βαθμό Β+ δηλώνοντας πως η σειρά "σηματοδοτεί μια ευχάριστη επιστροφή στο είδος για τον συγγραφέα-παραγωγό  Κέβιν Γουίλιαμσον". Ολοκληρώνουν την κριτική λέγοντας πως "το Diaries μας υπόσχεται μια σεζόν έντονης διασκέδασης". Η ιστοσελίδα συλλογής κριτικών Metacritic, βαθμολόγησε τη σειρά με 50/100 βασισμένο σε 22 κριτικές, σημειώνοντας πως η αντίδραση στη σειρά ήταν μικτή προς μέτρια.

Ωστόσο, αρκετοί κριτικοί ένιωσαν πως η σειρά στην πορεία βελτιώθηκε. Η Σάρα Χιουζ από την εφημερίδα The Independent έγραψε πως το The Vampire Diaries μετατρέπεται σε μια "καλά κατασκευασμένη, ενδιαφέρουσα ανεπτυγμένη σειρά" παρά το αρχικό φτωχό επεισόδιο. Η εφημερίδα New York Post επαίνεσε επίσης την απεικόνιση της Ελένα, βρίσκοντας τον χαρακτήρα να είναι μια αποφασιστική γυναίκα η οποία δεν επιτρέπει στα συναισθήματα που έχει για το αγόρι της να την ελέγχουν. Η εφημερίδα The San Diego Union-Tribune έγραψε: "Το υπερφυσικό δράμα είναι μιας πρώτης κλάσης παραγωγή, με ένα απίστευτα υπέροχο καστ, αιχμηρό σενάριο και μια γεμάτη ατμόσφαιρα στην οποία είναι δύσκολο ακόμα και για τον πιο ισορροπημένο ενήλικα να αντισταθεί". Ο Μάικ Χέιλ από την εφημερίδα The New York Times έδωσε στη σειρά μια τιμητική αναφορά στη λίστα του με τις καλύτερες σειρές του 2009.

Το The Vampire Diaries έκανε πρεμιέρα στις 10 Σεπτεμβρίου 2009 και έδωσε στο The CW τη μεγαλύτερη τηλεθέαση για πρεμιέρα σειράς στην ιστορία του καναλιού με 4.9 εκατομμύρια τηλεθεατές. Προσθέτοντας τα νούμερα από τις θεάσεις στα DVR, η τηλεθέαση για την πρεμιέρα ανέβηκε στα 5.7 εκατομμύρια τηλεθεατές. Αν και η τηλεθέαση έπεσε στην πορεία του κύκλου, έφτασε το υψηλότερο σημείο στο κοινό ηλικίας 18-34 (2.3/7) στις 29 Οκτωβρίου, με τη μετάδοση του Χάλογουιν επεισοδίου. Λαμβάνοντας υπόψη και την τηλεθέαση από τα DVR, το δεύτερο επεισόδιο έφερε 4.7 εκατομμύρια τηλεθεατές, το τρίτο 4.6 εκατομμύρια, το τέταρτο 4.3 εκατομμύρια, το πέμπτο 4.4 εκατομμύρια, το έκτο 4.6 εκατομμύρια, το ένατο 4.9 εκατομμύρια, και το δέκατο πέμπτο 4.3 εκατομμύρια.

Η σειρά ήταν το No.1 πρόγραμμα για το The CW τη σεζόν 2009-10 με μέσο όρο 3.60 εκατομμύρια τηλεθεατές εβδομαδιαίως, κάνοντάς το το πρώτο πρόγραμμα που εκτόπισε την εκπομπή America's Next Top Model από την κορυφή στην οποία βρισκόταν από την αρχή του καναλιού το 2006.

Διακρίσεις

 Βραβεία  Κατηγορία  Υποψήφιοι  Αποτέλεσμα Βραβεία Teen Choice Καλύτερη σειρά φαντασίας The Vampire Diaries rowspan=7  Καλύτερος ηθοποιός σε σειρά φαντασίας Πολ Γουέσλι Καλύτερη ηθοποιός σε σειρά φαντασίας Νίνα Ντόμπρεβ Καλύτερος κακός σε σειρά φαντασίας Ίαν Σομερχάλντερ Καλύτερη καινούρια σειρά The Vampire Diaries Καλύτερη breakout ηθοποιός Νίνα Ντόμπρεβ Καλύτερος breakout ηθοποιός Πολ Γουέσλι Γυναίκα που έκλεψε την παράσταση σε σκηνή Κατερίνα Γκράχαμ rowspan=2  Καυτός άντρας Ίαν ΣομερχάλντερΒραβεία People's Choice Καλύτερη καινούρια τηλεοπτική δραματική σειρά The Vampire Diaries  Καλύτερη σειρά φαντασίας rowspan=2  Βραβεία Saturn Καλύτερη τηλεοπτική σειράΒραβεία Young Hollywood Αφήνει το σημάδι του Νίνα Ντόμπρεβ rowspan=2  Καστ για να το βλέπεις Νίνα Ντόμπρεβ, Πολ Γουέσλι & Ίαν Σομερχάλντερ

 Home media 
Ο πρώτος κύκλος της σειράς κυκλοφόρησε σε DVD για τις περιοχές 1, 2 και 4 και σε Blu-ray για της περιοχές Α και Β. Και οι δύο μορφές για τις Ηνωμένες Πολιτείες περιείχαν σχολιασμό από το καστ και μέλη της ομάδας της σειράς για συγκεκριμένα επεισόδια, κομμένες σκηνές, σκηνές από τα παρασκήνια, ένθετα, διαδικτυακά επεισόδια και τη δυνατότητα να κατεβάσεις το πρώτο βιβλίο της σειράς (The Vampire Diaries: Το ξύπνημα) της Λ. Τζ. Σμιθ σε μορφή ακουστικού βιβλίου.

Σε DVD για την περιοχή 2 κυκλοφόρησε στις 23 Αυγούστου 2010. Ακολούθησε η κυκλοφορία για την περιοχή 1 στις 31 Αυγούστου της ίδιας χρονιάς και την 1η Σεπτεμβρίου 2010 για την περιοχή 4. Σε Blu-ray για την περιοχή Α κυκλοφόρησε στις 31 Αυγούστου 2010, ενώ για την περιοχή Β οι ημερομηνίες κυκλοφορίας ποικίλουν για την κάθε χώρα. Στο Ηνωμένο Βασίλειο κυκλοφόρησε στις 23 Αυγούστου 2010, στη Βραζιλία στις 26 Αυγούστου 2010 και στην Αυστραλία την 1η Σεπτεμβρίου 2010.

Παραπομπές

1